stanford-oval/wikipedia huggingface dataset:
Berryz kōbō

| Berryz kōbō |
| --- | --- |
 Berryz kōbō vuonna 2012    (Vas. oik.) Saki Shimizu, Momoko Tsugunaga, Chinami Tokunaga, Maasa Sudo, Miyabi Natsuyaki, Yurina Kumai ja Risako Sugaya.
Tiedot
Toiminnassa:  2004–2015
Tyylilaji:  j-pop
Kotipaikka:  Tokio, Japani
Laulukieli:  japani
Entiset jäsenet:  Saki Shimizu Momoko Tsugunaga Chinami Tokunaga Maasa Sudo Miyabi Natsuyaki Yurina Kumai Risako Sugaya Maiha Ishimura
Levy-yhtiö:  Zetima
Infobox OKNimi-testi OK: 
Berryz kōbō (jap. Berryz工房) oli japanilainen tyttöryhmä, joka kuului Hello! Projectiin. Se muodostettiin vuonna 2004 silloisesta Hello! Project Kids ryhmästä. Berryz kōbō debytoi 3. maaliskuuta 2004 "Anata Nashide wa Ikite Yukenai" singlellä.
Seuraavina vuosina yhtye julkaisi runsaasti musiikkia ja monia hiteiksi nousseita kappaleita. Vuonna 2007 se osallistui NHK:n Kōhaku-utagassen -musiikkiohjelmaan. Berryz kōbō jäi määrittelemättömän pituiselle tauolle keväällä 2015.
Jäsenet > Tauolle jääneet jäsenet (2015)

| Nimi | Syntymäpäivä | Jäsenväri | Muuta |
| --- | --- | --- | --- |
| Saki Shimizu | 22. marraskuuta 1991 |      keltainen | kapteeni (engl. captain) |
| Momoko Tsugunaga | 6. maaliskuuta 1992 |      vaaleanpunainen |  |
| Chinami Tokunaga | 22. toukokuuta 1992 |      oranssi |  |
| Maasa Sudo | 3. heinäkuuta 1992 |      sininen |  |
| Miyabi Natsuyaki | 25. elokuuta 1992 |      liila | varakapteeni (engl. sub-captain) |
| Yurina Kumai | 3. elokuuta 1993 |      vihreä |  |
| Risako Sugaya | 4. huhtikuuta 1994 |      punainen |  |
Jäsenet > Valmistuneet jäsenet (2005)

| Nimi | Syntymäpäivä | Jäsenväri | Muuta |
| --- | --- | --- | --- |
| Maiha Ishimura | 20. marraskuuta 1992 |      vaaleansininen | Ishimura valmistui Berryz kōbōsta 2005. |
Historia > 2002–2003: Hello! Project Kids

Hello! Project Kids koe-esiintymisten voittajat julkistettiin 30. kesäkuuta 2002. Voittajat jaettiin kahteen ryhmään, jotka olivat Berryz kōbō ja Cute. Berryz kōbō -ryhmään kuului kahdeksan jäsentä: Saki Shimizu, Momoko Tsugunaga, Chinami Tokunaga, Maasa Sudo, Miyabi Natsuyaki, Maiha Ishimura, Yurina Kumai ja Risako Sugaya.
Historia > 2010–2014

Berryz kōbō julkaisi 22. singlensä "Otakebi Boy WAO! / Tomodachi wa Tomodachi Nanda!" 3. maaliskuuta 2010. "Tomodachi wa Tomodachi Nanda!" Ishimuralle omistettu kappale. Kuudes albumi 6th Otakebi Album julkaistiin samassa kuussa. Heinäkuussa julkaistiin 23. single "Maji Bomber!!" ja 24. single "Shining Power" julkaistiin marraskuussa. Shimizu paljasti ryhmän syyskonsertin viimeisenä päivänä, että he tulisivat ensiintymään ensi vuonna Seattlessa, Washingtonissa.
21. maaliskuuta 2011 Berryz kōbō julkaisi 25. singlensä "Heroine ni Narou ka!". Se oli ryhmän ensimmäinen single, joka oli listaykkönen Oricon Daily Chartilla. Seitsemäs albumi 7 Berryz Times julkaistiin huhtikuussa. Huhtikuussa ryhmä esiintyi Seattlessa pidettävässä animetapahtumassa. Yli 3,500 ihmistä tuli katsomaan ryhmää, ja tytöt jakoivat useampana päivänä nimikirjoituksia faneille. Kesäkuussa julkaistiin 26. single "Ai no Dangan" ja elokuussa 27. single "Aa, Yo ga Akeru". 9. marraskuuta Berryz kōbō julkaisi yhteissinglen Cuten kanssa. Ryhmä osallistui samassa kuussa "Busu ni Naranai Tetsugaku" singleen, johon osallistui kaikki sen hetkiset Hello! Project jäsenet.
Berryz kōbō julkaisi kahdeksannen albuminsa Ai no Album 8 helmikuussa 2012. 28. single Be Genki (Naseba Naru!)" julkaistiin 21. maaliskuuta. Ryhmä julkaisi toisen yhteissinglen Cuten kanssa huhtikuussa. 29. single "Cha cha SING" julkaistiin heinäkuussa ja 30. single "WANT!" joulukuussa.
30. tammikuuta 2013 ryhmä julkaisi viimeisen albuminsa Berryz Mansion 9kai. Maaliskuussa julkaistiin 31. single "Asian Celebration". Natsuyakista tuli Berryz kōbōn varakapteeni 30. huhtikuuta. Toukokuussa Tsunku ilmoitti, että ryhmän ensimmäinen Nippon Budokan konsertti tultaisiin pitämään marraskuussa. Ryhmä esiintyi Taipeissa, Taiwanissa ensimmäisen kerran 23.-24. toukokuuta. Kesäkuussa ryhmä julkaisi 32. singlensä "Golden Chinatown / Sayonara Usotsuki no Watashi". 2. lokakuuta ryhmä julkaisi 33. singlensä "Motto Zutto Issho ni Itakatta / ROCK Erotic". Single myi yli 40,000 kappaletta, tehden sen  Berryz kōbōn parhaiden myydyimmäksi singleksi ikinä.
Helmikuussa 2014 ryhmä julkaisi 34. singlensä. Toinen kokoelma-albumi Berryz Kobo Special Best Vol. 2 julkaistiin samassa kuussa. 3. maaliskuuta Berryz kōbō juhli 10-vuotis vuosipäiväänsä. 35. single "Ai wa Itsumo Kimi no Naka ni / Futsuu, Idol 10nen Yatterannai Desho!?" julkaistiin 4. kesäkuuta. Elokuussa ilmoitettiin, että ryhmä tulisi jäämään tauolle 2015. Toisin sanoen se tulisi lopettamaan toimintansa. Ryhmän viimeinen single "Romance wo Katatte / Towa no Uta" julkaistiin 14. marraskuuta.
Historia > 2015

21. tammikuuta 2015 Berryz kōbō julkaisi viimeisen kokoelma-albuminsa Kanjuku Berryz kōbō The Final Completion Box. Helmikuussa ryhmä esiintyi Bangkokissa, Thaimaassa. 3. maaliskuuta, ryhmän 11-vuotis vuosipäivänä pidettiin ryhmän viimeinen konsertti. Muut jäsenet jäivät tauolle, mutta Tsugunaga siirtyi Country Girls -nimiseen toiseen Hello! Project ryhmään.
Diskografia > Albumit

1st Chō Berryz (2004)
Dai-2 Seichōki (2005)
4th Ai no Nanchara Shisū (2007)
5 (Five) (2008)
6th Otakebi Album (2010)
7 Berryz Times (2011)
Ai no Album 8 (2012)
Berryz Mansion 9kai (2013)
Diskografia > Minialbumit

Special! Best Mini – 2.5-maime no kare (2005)
3 Natsu Natsu Mini Berryz (2006)
Diskografia > Kokoelma-albumit

Berryz Kobo Special Best Vol. 1 (2009)
Berryz Kobo Special Best Vol. 2 (2014)
Kanjuku Berryz kōbō The Final Completion Box (2015)
Diskografia > Singlet

"Anata Nashide wa Ikite Yukenai"
"Fighting Pose wa Date ja nai!"
"Piriri to Yukou!"
"Happiness ~Koufuku Kangei!~"
"Koi no Jubaku"
"Special Generation"
"Nanchuu Koi wo Yatteruu YOU KNOW?"
"21ji Made no Cinderella"
"Gag 100kaibun Aishite Kudasai"
"Jiriri Kiteru"
"Waracchaou yo BOYFRIEND"
"Munasawagi Scarlet"
"VERY BEAUTY"
"Kokuhaku no Funsui Hiroba"
"Tsukiatteru no ni Kataomoi"
"Dschinghis Khan"
"Yuke Yuke Monkey Dance"
"MADAYADE"
"Dakishimete Dakishimete"
"Seishun Bus Guide / Rival"
"Watashi no Mirai no Danna-sama / Ryuusei Boy"
"Otakebi Boy WAO! / Tomodachi wa Tomodachi Nanda!"
"Maji Bomber!!"
"Shining Power"
"Heroine ni Narou ka!"
"Ai no Dangan"
"Aa, Yo ga Akeru"
"Be Genki (Naseba Naru!)"
"Cha cha SING"
"WANT!"
"Asian Celebration"
"Golden Chinatown / Sayonara Usotsuki no Watashi"
"Motto Zutto Issho ni Itakatta / ROCK Erotic"
"Otona na no yo! / 1oku 3zenman Sou Diet Oukoku"
"Ai wa Itsumo Kimi no Naka ni / Futsuu, Idol 10nen Yatterannai Desho!?"
"Romance wo Katatte / Towa no Uta"
Aiheesta muualla

Kuvia tai muita tiedostoja aiheesta Berryz kōbō Wikimedia Commonsissa
Berryz kōbō vuonna 2012.
Berryz kōbō kuvattuna vuonna 2014.
Burn It Down (Avenged Sevenfoldin kappale)

| ”Burn It Down” Avenged Sevenfold |
| --- | --- | --- |

Singlen tiedot
 Albumilta: City of Evil
 Julkaistu: 12. kesäkuuta 2005
 Tuottaja(t): Mudrock & Avenged Sevenfold
 Tyylilaji: heavy metal
 Kesto: 04.59
 Levy-yhtiö: Warner Bros.
Avenged Sevenfoldin muut singlet
| ”Unholy Confessions” 2004 | ”Burn It Down” 2005 | ”Bat Country” 2005 |
”Burn It Down” on yhdysvaltalaisen Avenged Sevenfold -yhtyeen ensimmäinen single levyltä City of Evil. Single ilmestyi 12. kesäkuuta 2005.
”Burn It Down” on myös Saw III -elokuvan soundtrackillä.
Kappaleet

Burn It Down [Album Version]
Synyster Gates Solo
Kokoonpano

M. Shadows – laulu
Synyster Gates – soolokitara, taustalaulu
Zacky Vengeance – rytmikitara, taustalaulu
Johnny Christ – basso
The Rev – rummut, taustalaulu
Carolyn Waldo

| Mitalit> Maa:   Kanada.Naisten taitouinti. Olympialaiset  | Mitalit> Maa:   Kanada.Naisten taitouinti. Olympialaiset  | Mitalit> Maa:   Kanada.Naisten taitouinti. Olympialaiset  | Maa:   Kanada> Naisten taitouinti. |
| --- | --- | --- | --- |
|  Kultaa | Soul 1988 | yksinuinti |  |
|  Kultaa | Soul 1988 | pariuinti |  |
|  Hopeaa | Los Angeles 1984 | yksinuinti |  |
| MM-kilpailut  | MM-kilpailut  | MM-kilpailut  |  |
|  Kultaa | Madrid 1986 | yksinuinti |  |
|  Kultaa | Madrid 1986 | pariuinti |  |
Carolyn Jane Waldo O.C. (s. 11. joulukuuta 1964 Montréal, Québec) on kanadalainen taitouimari ja kaksinkertainen olympiavoittaja.
Waldo voitti yksinuinnin olympiakultaa Soulin kesäolympialaisissa 1988, samoin pariuinnin, jossa hänen parinaan ui Michelle Cameron. Waldo oli aikaisemmin saavuttanut hopeaa yksinuinnista vuoden 1984 kesäolympialaisista.
Waldo lopetti urheilu-uransa vuonna 1988 ja työskenteli sen jälkeen ottawalaisen CJOH-kanavan urheilutoimituksessa. Hänet on palkittu Order of Canadan kunniamerkillä, joka on korkein kanadalaiselle myönnettävä kunniamerkki.
Bussoleno

| Bussoleno |
| --- | --- |

 Bussoleno
 Koordinaatit: 45°8′N, 7°8′E 
Valtio:  Italia
Alue:  Piemonte
Metropolikaupunki:  Torino
Korkeus:  440 m
Väkiluku:  5 794
Aikavyöhyke:  UTC+1
 – Kesäaika:  UTC+2
 
 http://www.comune.bussoleno.to.it 
Infobox OKVirheellinen NIMI-arvo: 
Bussoleno (piemonteksi Bussolin ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 5 794 asukasta.
Carolyn Kizer

Carolyn Ashley Kizer (10. joulukuuta 1925 Spokane, Washington – 9. lokakuuta 2014 Sonoma, Kalifornia) oli yhdysvaltalainen runoilija. Hän kirjoitti teoksensa usein feministisestä näkökulmasta. Vuosina 1965–1966 hän työskenteli Pakistanissa.
Kizer valmistui Sarah Lawrence Collegesta New Yorkissa ja täydensi vuosina 1945–1947 opintojaan Columbian yliopistossa ja Washingtonin yliopistossa. Hän voitti vuonna 1985 Pulitzer-palkinnon teoksellaan Yin.
Kizerin toinen aviomies oli John Marshall Woodbridge. Hän asui Sonomassa, Kaliforniassa sekä Ranskan pääkaupungissa Pariisissa. Hän sai 1950-luvulla opetusta Pulitzer-palkitulta yhdysvaltalaisrunoilija Theodore Roethkelta.
Caithness

Caithness (gaeliksi Gallaibh, skotiksi Caitnes) on alue Skotlannin pohjoiskärjessä. Alueen nimi on peräisin piktien valtakaudelta. Historian kuluessa se on ollut kuningaskunta, jaarlikunta, lääni ja maakunta. Nykyisin se on osa Ylämaan hallintoalueen osaa nimeltä Caithness, Sutherland ja Easter Ross.
Aiheesta muualla

Kuvia tai muita tiedostoja aiheesta Caithness Wikimedia Commonsissa
Calmando Qual

Calmando Qual (カルマンド クヴァール) on japanilainen vuonna 2001 aloittanut visual kei-yhtye. Heidät tunnetaan Japanissa myös nimellä Twisted Clock.
Aiheesta muualla

yhtyeen kotisivut
MySpace
Calma apparente

| Calma apparente Eros Ramazzotti |
| --- | --- | --- |

Studioalbumin tiedot
 Julkaistu: 28. lokakuuta 2005
 Kesto: 54.50
 Levy-yhtiö: Sony BMG Norte
Eros Ramazzotti muut julkaisut
| 9 2003 | Shaman 2005 | e² 2007 |
Calma apparente on italialaisen poplaulaja Eros Ramazzottin albumi vuodelta 2005. Albumilta löytyy 13 kappaletta.
Kappaleet

La nostra vita – 4.38
L´equilibrista – 3.52
Bambino nel tempo – 4.40
Tu sei – 3.59
Solarita – 3.54
Sta passando novembre – 4.10
Una nuova eta – 3.47
Nomadi d´amore – 4.01
Non e´ amore – 4.01
L´ultimo metro – 4.29
I belong to you (Il ritmo della passione) – 4.25  (duetto Anastacian kanssa)
Beata solitudine – 4.07
Calma apparente – 4.39
Caitlin Mowrey

Caitlin Mowrey (s. 3. tammikuuta 1980 Maryland, Yhdysvallat) on yhdysvaltalainen näyttelijä, jonka pisin rooli on ollut sarjassa City Guys vuosina 1997–2001. Hän esitti sarjassa Dawn Tartikoffia. Mowrey on näytellyt myös muun muassa CSI: Miamissa vuonna 2004. Hän pitää tanssimisesta, jalkapalloilusta ja rullaluistelusta.
Aiheesta muualla

Caitlin Mowrey Internet Movie Databasessa. (englanniksi)
Chanoz-Châtenay

Chanoz-Châtenay on kunta Ainin departementissa Rhône-Alpesin hallintoalueella Ranskassa. Kunnassa oli 492 asukasta vuoden 1999 väestönlaskennassa. Chanoz-Châtenayn pinta-ala on 13 neliökilometriä.
Bokn

Bokn on saaristokunta Norjassa, Rogalandin läänissä. Kunnan väkiluku oli 855 vuoden 2022 alussa. Bokn sijaitsee Boknavuonon pohjoisosassa, koostuen kolmesta asutusta saaresta, jotka ovat Vestre Bokn ja Loten (yhteensä 36 km², saaret on yhdistetty kapean salmen yli sillalla), Austre Bokn (7,5 km²) sekä Ogn (2 km²). Niiden lisäksi kuntaan kuuluu yhteensä 121 pienempää saarta, luotoa ja karia. Kunnan hallintokeskus sijaitsee Føresvikin kylässä. Kunta sai tieyhteyden mannermaalle vuosina 1988, 1990 ja 1991 valmistuneilla silloilla.
Historia

Bokn perustettiin vuonna 1849 erottamalla se Skudenesin kunnasta, eivätkä rajat ole sen koommin muuttuneet.
Aiheesta muualla

Kuvia tai muita tiedostoja aiheesta Bokn Wikimedia Commonsissa
Rogalandin läänin kunnat
Bjerkreim
Bokn
Eigersund
Finnøy
Forsand
Gjesdal
Haugesund
Hjelmeland
Hå
Karmøy
Klepp
Kvitsøy
Lund
Randaberg
Rennesøy
Sandnes
Sauda
Sokndal
Sola
Stavanger
Strand
Suldal
Time
Tysvær
Utsira
Vindafjord
Norjan läänit | Norja
Føresvik on Boknin hallinnollinen keskus.
Bend Over and Pray the Lord

| Bend Over and Pray the Lord Lordi |
| --- | --- | --- |

Studioalbumin tiedot
 Äänitetty : 1997–1999
 Julkaistu: 3. syyskuuta 2012 (Scarchives Vol. 1 -kokoelmalevyllä)
 Tuottaja(t): Mr. Lordi
 Levy-yhtiö: Sony Music
Lordin muut julkaisut
| Napalm Market 1992 | Bend Over and Pray the Lord 1999 | Get Heavy 2002 |
Bend Over and Pray the Lord – The Heavy-Rock Album on hard rock -yhtye Lordin vuosina 1997-1999 äänittämä ensimmäinen studioalbumi. Albumi oli tarkoitus julkaista vuonna 1999, mutta julkaisu peruttiin Lordin silloisen levy-yhtiön, Anaconda Recordsin mentyä nurin. Lopulta albumin kappaleet ja kansivihko sisällytettiin alkuperäisinä yhtyeen 20-vuotisen uran kunniaksi 3. syyskuuta 2012 julkaistuun Scarchives Vol. 1 -kokoelmalevyyn.
Yhtyeen kokoonpanoon ei albumin äänitysten aikaan kuulunut rumpalia, vaan albumilla käytettiin rumpukonetta. Mr. Lordi oli 1990-luvulla hakenut Esittävän säveltaiteen edistämiskeskukselta tukea albumin äänityksiä ja ”Get Heavy” -videon kuvauksia varten. Videon luonnoksissa yhtye soittaa metalliseinäisessä huoneessa, jossa on tulta, pommeja, verta vuotava diskopallo sekä naispuolisia kehonrakentajia hakkaamassa alasimia.
Albumin tekeminen

Yhtye aloitti levyn äänitykset 25. elokuuta 1997 Underground-studioilla Espoossa. Yhtye sai Esittävän säveltaiteen edistämiskeskukselta kymmenentuhatta markkaa levyn tekoon ”Inferno”-musiikkivideonsa perusteella. Studioaikaa oli käytössä sata tuntia, mutta kun se oli kulunut, äänitykset olivat vasta puolivälissä. Puolet ajasta oli mennyt tupakan poltteluun ja pizzan syömiseen.
Levyn äänitykset jatkuivat Helsingin Suutarilassa, Airamin vanhalla tehtaalla. Siellä Lordin laulajan, Mr. Lordin, tuttava Jussi Rovanperä tuli mukaan tekemään levyä. Alun perin oli tarkoitus, että Rovanperä tekisi levylle koneosuuksia ja miksaisi sen, mutta innostuttuaan Mr. Lordi ja Rovanperä tekivät melkein kaiken uusiksi. Levy siis äänitettiin käytännössä kahteen kertaan, ja se valmistui viimein keväällä 1999.
Julkaisu > Julkaisijan etsiminen

Albumin äänitysten aikoihin Suomessa ilmestyi metallimusiikkilehti nimeltä SuomiFinlandPerkele. Mr. Lordi oli haastatellut lehteen W.A.S.P.-yhtyeen Blackie Lawlessia sekä Udo Dirkschneideria. Yksi lehden tekijöistä oli Tony Taleva, joka omisti levy-yhtiö Heart, Trust & Respect Recordsin. Tony lupasi julkaista albumin, mutta kuunneltuaan sen hän totesi, että albumi oli miksattava ja masteroitava uusiksi, ja hänen mielestään musiikki olisi voinut olla raskaampaakin. Esekin mielestä albumin teko oli kestänyt liian kauan, ja se katkaisi tukensa. Ilman sitä albumia ei saatu julkaistua.
Miettiessään albumille julkaisijaa Mr. Lordi muisti, että oli ollut tekemässä Tehosekoittimen ”Mun tähteni” -musiikkivideota. Tehosekoittimen kitaristi Ari Tiainen oli perustanut Levy-yhtiö -nimisen levy-yhtiön. Mr. Lordi soitti Hannu Kilkille, Tehosekoittimen basistille. Kilkki esitteli Lordi-yhtyeen Ari Tiaiselle, mutta Levy-yhtiön resurssit eivät riittäneet sen markkinoimiseen. Tiainen ryhtyi silti yhtyeen manageriksi.
Ari Tiaisen tuttava Kimmo Hirvonen oli perustamassa omaa levy-yhtiötä, Anaconda Recordsia. Tiainen ehdotti Mr. Lordille, että Anaconda Records voisi julkaista levyn, ja hän oli tästä innoissaan. Kuunneltuaan albumin Hirvonen pyysi yhtyettä tekemään sellaisen kappaleen, joka voisi soida radiossa, ja Mr. Lordi sävelsi albumille bonuskappaleen ”Get Heavy”.
Levynjulkaisukeikan oli tarkoitus olla 30. lokakuuta 1999. Elokuussa Mr. Lordin puhelin soi, kun hän oli juuri avaamassa painotalon ovea. Hirvonen ilmoitti, että Anaconda Records oli mennyt konkurssiin. Levy jäi näin julkaisematta.
Julkaisu > Kappaleiden julkaisu vuonna 2012

Albumin kappaleet ja kansivihko julkaistiin alkuperäisinä vuonna 2012 osana yhtyeen Scarchives Vol. 1 -kokoelmalevyä. Albumin masteroi Mika Jussila. Scarchives Vol.1 -levyn kansivihkosta löytyy myös Mr. Lordin kirjoittama yksityiskohtainen kertomus Bend Over and Pray the Lord -albumin teosta.
Yleistä kappaleista

Musiikki Bend Over and Pray the Lordilla on monimutkaista moniosaisin kappalein ja temponvaihteluin, ja rumpukoneiden ja syntetisaattoreiden osuus on suuri. Albumin tyyli muistuttaa huomattavasti White Zombie -yhtyettä, tosin Bend Over and Pray the Lordilla on enemmän melodioita.
Almost Human on Kiss-cover. Lordin versiossa tulee häivytys ulos, mutta musiikki
palautuu takaisin alkuperäiseen äänenvoimakkuuteen. Samaa ideaa on käytetty Kissin I Love It Loud-kappaleessa, sekä The Beatlesin kappaleissa Helter Skelter ja Strawberry Fields Forever.
Albumin kuudes kappale ”Idol” kertoo Mr. Lordin idolista Gene Simmonsista.
Viimeisenä albumille äänitettyä kappaletta ”Get Heavy” inspiroi suomalainen heavy metal -yhtye Ironcross, ja erityisesti heidän kappaleensa ”Too Hot Too Rock”. ”Get Heavy” vaikutti Lordin myöhäisempään tyyliin suuresti; Mr. Lordi tajusi, että Lordin vanhoista, moniosaista ja pitkistä kappaleista saisi kuusi lyhyemmän mittaista.
Moni riffi albumin kappaleista on myöhemmin päätynyt uusiokäyttöön Lordin musiikissa, esimerkiksi kappaleisiin ”Who’s Your Daddy?”, ”Bring It On (The Raging Hounds Return)” sekä ”Devil Is a Loser”.
Kappaleet

Playing the Devil (Bend Over and Pray the Lord) - 4:10
Cyberundertaker - 4:35
Steamroller - 4:42
Almost Human (Kiss-cover) - 3:14
Idol - 5:12
Paint in Blood - 3:48
Death Suits You Fine - 3:55
I Am the Leviathan - 3:26
Take Me to Your Leader - 4:25
Monstermotorhellmachine - 5:13
The Dead Are the Family - 3:35
White Lightning Moonshine - 5:07
With Love and Sledgehammer - 3:59
Get Heavy (bonusraita) - 3:00
Kokoonpano

Mr. Lordi (laulu, rumpukone kappaleissa 1, 3, 8, 9, basso kappaleessa 4)
Amen (kitara)
G-Stealer (bassokitara)
Enary (kosketinsoittimet, taustalaulut)
Kokoonpano > Vierailijat

Magnum (taustalaulut kappaleissa 1 & 8)
Samuel Salmela (kitarasoolo kappaleessa 3)
Tuomas Rislakki (Kitarasoolo kappaleessa 4)
Tomi Yli-Suvanto (kitarasoolo kappaleessa 7)
Zarsi-man (kitarasoolo kappaleissa 9 & 10)
Matti Kaarela (rumpukone kappaleissa 2, 4, 5, 6, 7, 10, 11, 12, 13, 14)
Jussi Rovanperä (koneosuudet)
Carl Wilhelm Fontell

Carl Wilhelm Fontell (16. tammikuuta 1794 Raippaluoto – 2. syyskuuta 1862 Pietarsaari) oli Pietarsaaren piirilääkäri. Fontellin vanhemmat olivat kappalainen Sven Abraham Fontell (1756–1819) ja Anna Katarina Hultman (-1844). Hän opiskeli aluksi ylioppilaaksi Turussa, sitten muun muassa P. Afzeliuksen johdolla Uppsalassa, jonka suomalaisen osakunnan kuraattori painosti hänet väistymään 1818 käydyn valtataistelun seurauksena Adolf Ivar Arwidssonin tieltä. Turkuun palattuaan Fontellista tuli lääketieteen lisensiaatti 1822. Hän väitteli lääketieteen ja kirurgian tohtoriksi 1832 aiheesta Om neuralgierne i allmänhet. Kristiinankaupungin lääkärinä Fontell toimi 1832–1839 ja sitten 1832–1839 Pietarsaaren kaupunginlääkärinä ja piirilääkärinä (vuodesta 1857 Kokkolan piirin). Erityisesti viimeksi mainitussa tehtävässä Fontell tuli tunnetuksi ja arvostetuksi. Hän teki pitkiä matkoja syrjäseudulle, mutta hänen luokseen tuli potilaita kaikkialta Suomesta ja Venäjältäkin. Asessorin arvonimi Fontellille myönnettiin 1841. Fontell erosi virastaan vasta vuosi ennen kuolemaansa 1861.
Fontellin puoliso vuodesta 1829 oli Kristina Sofia Lovisa Barck (k. 1888). He saivat lapset Carolina, Sven Wilhelm ja Maria (Minchen) Blomström (nee Fontell).
Hänen haudallaan esitettiin 11.9.1862 Zacharias Topeliuksen kirjoittama ja ylioppilaitten esittämä laulu, joka koostuu kolmesta lyhyestä säkeestä ja jonka sisältö on kaunis hyvästijättö paljon töitä tehneelle rakastetulle lääkärille.
Aiheesta muualla

Fontellin väitöskirja (1832) (Viitattu 11.1.2014)
Chanodichthys

| Chanodichthys |
| --- | --- |
 Chanodichthys erythropterus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Aasiankarpit Xenocyprididae
Suku::  Chanodichthys  Bleeker, 1860
Katso myös
   Chanodichthys Wikispeciesissä   Chanodichthys Commonsissa 
Infobox OKNimi-testi OK: 
Chanodichthys on aasiankarppien heimoon (Xenocyprididae) kuuluva itäaasialainen, makeissa vesissä elävä särkikalojen suku. Siihen luetaan seuraavat viisi lajia:
Chanodichthys abramoides (Dybowski, 1872)
Chanodichthys dabryi (Bleeker, 1871)
Chanodichthys erythropterus (Basilewsky, 1855)
Chanodichthys mongolicus (Basilewsky, 1855)
Chanodichthys oxycephalus (Bleeker, 1871)
Carl Wilhelm Enckell

Karl Vilhelm (Carl Wilhelm) Enckell (4. syyskuuta 1818 Helsingin pitäjä – 11. maaliskuuta 1883 Vehkalahti) oli suomalainen opettaja, rovasti ja kirjailija.
Enckellin vanhemmat olivat Helsingin pitäjän lukkari Karl Enckell ja Sofia Maria Fristedt. Hän kävi Helsingin triviaalikoulua ja Porvoon lukiota päästen ylioppilaaksi 1836. Enckell valmistui filosofian kandidaatiksi 1842 ja maisteriksi 1844. Hän kirjoitti dosentinväitöskirjan 1848 ja hänet vihittiin papiksi 1852. Enckell oli Viipurin lukion vt. 2. matematiikan lehtorina 1842–1844 ja vakinaisena lehtorina 1844–1848. Hän oli Helsingin yksityislyseon opettajana 1847–1849, Helsingin yliopiston kreikkalaisen kirjallisuuden dosenttina 1848–1856 ja Helsingin yläalkeiskoulun konrehtorina 1854–1856.
Enckell valittiin 1856 Haminan ja Vehkalahden kirkkoherraksi. Hän sai rovastin arvon 1860 ja hän toimi puhujana ja synodaaliväitöksen varapreeseksenä pappeinkokouksessa Porvoossa 1866.
Enckell oli naimisissa kaksi kertaa:
1844–1858 Aurora Charlotta Forssin (k. 1858) kanssa
vuodesta 1860 Alexandra Fredrika Vendla Helena Appelbergin kanssa
Enckellin lapsista tunnetuin oli taidemaalari Knut Magnus Enckell.
Teoksia

De anni tempore Pythiorum, dosentin väitöskirja. 1848